KOMMISSIONENS FORORDNING (EF) Nr. 1591/95 af 30. juni 1995 om gennemførelsesbestemmelser vedrørende eksportrestitutioner for glucose og glucosesirup, der anvendes i visse forarbejdede frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 1032/95 (2), særlig artikel 13, stk. 8, artikel 14, stk. 5, og artikel 14a, stk. 7, og

ud fra følgende betragtninger:

Ifølge artikel 13, stk. 4, i forordning (EØF) nr. 426/86 er ydelse af restitution betinget af, at der forelægges en eksportlicens;

ved Kommissionens forordning (EØF) nr. 3719/88 (3), senest ændret ved forordning (EF) nr. 1199/95 (4), er der fastsat gennemførelsesbestemmelser for import- og eksportlicenser samt forudfastsættelsesattester for landbrugsprodukter;

nomenklaturen over eksportrestitutioner for landbrugsprodukter er fastsat i Kommissionens forordning (EØF) nr. 3846/87 (5), senest ændret ved forordning (EF) nr. 836/95 (6);

ved Kommissionens forordning (EØF) nr. 3665/87 (7), senest ændret ved forordning (EF) nr. 331/95 (8), er der fastsat fælles gennemførelsesbestemmelser for eksportrestitutioner for landbrugsprodukter; disse bestemmelser bør suppleres med specifikke bestemmelser for glucose og glucosesirup der iblandes forarbejdede frugter og grøntsager;

i henhold til artikel 13, stk. 1, i forordning (EØF) nr. 426/86 skal restitutionerne fastsættes inden for de grænser, der følger af aftaler, der er indgået i overensstemmelse med traktatens artikel 228;

med henblik herpå og for at undgå enhver konkurrencefordrejning bør ordningen med eksportrestitutioner for glucose og glucosesirup, der iblandes forarbejdede frugter og grøntsager, bringes på linje med den ordning, der er fastsat ved Kommissionens forordning (EF) nr. 1518/95 af 29. juni 1995 om gennemførelsesbestemmelser til forordning (EØF) nr. 1418/76 og (EØF) 1766/92 for så vidt angår den import- og eksportordning, der gælder for produkter forarbejdet på basis af korn og ris, og om ændring af forordning (EF) nr. 1162/95 om særlige gennemførelsesbestemmelser for ordningen med import- og eksportlicenser for korn og ris (9);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Der kan ydes eksportrestitutioner for glucose og glucosesirup, der henhører under KN-kode 1702 30 51, 1702 30 59, 1702 30 91, 1702 30 99 eller 1702 40 90, og som anvendes til fremstilling af de produkter, der er anført i artikel 1, stk. 1, litra b), i forordning (EØF) nr. 426/86.

Artikel 2

Forordning (EF) nr. 1518/95 finder anvendelse på de i artikel 1 omhandlede produkter.

Når der ydes restitution i henhold til nævnte forordning, kan der ikke ydes restitution i henhold til Kommissionens forordning (EF) nr. 1429/95 (10), om gennemførelsesbestemmelser for eksportrestitutioner for forarbejdede frugter og grøntsager, undtagen for tilsat sukker.

Artikel 3

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 105 af 9. 5. 1995, s. 3.

(3) EFT nr. L 331 af 2. 12. 1988, s. 1.

(4) EFT nr. L 119 af 30. 5. 1995, s. 4.

(5) EFT nr. L 366 af 24. 12. 1987, s. 1.

(6) EFT nr. L 88 af 21. 4. 1995, s. 1.

(7) EFT nr. L 351 af 14. 12. 1987, s. 1.

(8) EFT nr. L 38 af 18. 2. 1995, s. 1.

(9) EFT nr. L 147 af 30. 6. 1995, s. 55.

(10) EFT nr. L 141 af 24. 6. 1995, s. 28.